Document ID: 31998R2410

ΚΑΝΟΝΙΣΜΟΣ (ΕΚ) αριθ. 2410/98 ΤΗΣ ΕΠΙΤΡΟΠΗΣ της 6ης Νοεμβρίου 1998 για τροποποίηση του κανονισμού (ΕΚ) αριθ. 2228/96 για το άνοιγμα και τον τρόπο διαχείρισης δασμολογικής ποσόστωσης 50 000 τόνων σκληρού σίτου του κωδικού ΣΟ 1001 10 00
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 1ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV:6 της GATT (1), και ιδίως το άρθρο 1,
Εκτιμώντας:
ότι η Κοινότητα δεσμεύθηκε, στο πλαίσιο του Παγκόσμιου Οργανισμού Εμπορίου (ΠΟΕ), να θεσπίσει, για κάθε περίοδο εμπορίας και από 1ης Ιανουαρίου 1996, δασμολογική ποσόστωση με μηδενικό δασμό 50 000 τόνων για το σκληρό σίτο ελάχιστης περιεκτικότητας σε υαλώδεις κόκκους 73 % 7 ότι η εν λόγω ποσόστωση εμφαίνεται στον πίνακα CXL της Κοινότητας που κατατέθηκε στον ΠΟΕ 7 ότι ο κανονισμός (ΕΚ) αριθ. 2228/96 της Επιτροπής (2), θέσπισε τις διατάξεις που διέπουν τις εισαγωγές στο πλαίσιο της εν λόγω ποσόστωσης 7 ότι, κατόπιν επαλήθευσης, διαπιστώθηκε ότι υπήρξαν σφάλματα στο κείμενο σχετικά με την ημερομηνία έκδοσης που πιστοποιητικού εισαγωγής και την αποδέσμευση της εγγύησης καλή τη πίστη που κατατίθεται από αυτούς που υποβάλλουν αιτήσεις 7 ότι πρέπει να διορθωθούν τα σφάλματα αυτά 7 ότι, προκειμένου να αποφευχθούν οι παρεξηγήσεις, πρέπει να εφαρμοστούν οι τροποποιήσεις από 1ης Οκτωβρίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2228/96 τροποποιείται ως εξής:
1. Στο άρθρο 4, η έβδομη περίπτωση αντικαθίσταται από το ακόλοθο κείμενο:
«- κατά παρέκκλιση του άρθρου 6 παράγραφος 1 του κανονισμού (ΕΚ) αριθ. 1162/95 της Επιτροπής (*), το πιστοποιητικό εισαγωγής σκληρού σίτου του κωδικού ΣΟ 1001 10 00 ισχύει από την ημερομηνία της έκδοσής του μέχρι και την έκτη ημέρα μετά την ημερομηνία αυτή.
(*) ΕΕ L 117 της 24. 5. 1995, σ. 2.»
2. Στο άρθρο 5 η παράγραφος 1 αντικαθίσταται από το ακόλουθο κείμενο:
«1. Η εγγύηση καλή τη πίστη που αναφέρεται στο άρθρο 2 παράγραφος 1 στοιχείο γ) δεύτερη περίπτωση, αποδεσμεύεται κατόπιν προσκόμισης της απόδειξης αποδοχής της δήλωσης θέσης σε ελεύθερη κυκλοφορία.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Νοεμβρίου 1998.

Labels: 3
17